Diari Oficial de la Generalitat Valenciana


Sumari del DOGV 9187, del 04-10-2021 (2021/9674)

RESOLUCIÓ de 23 de setembre de 2021, del president del Consell d'Administració de l'Autoritat de Transport Metropolità de València, per la qual es deleguen determinades competències en òrgans d'aquest organisme autònom.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9187

Data del DOGV
:   04-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9674


Data del document
:   23-09-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat

RESOLUCIÓ de 23 de setembre de 2021, del president del Consell d'Administració de l'Autoritat de Transport Metropolità de València, per la qual es deleguen determinades competències en òrgans d'aquest organisme autònom. [2021/9674]  
Mitjançant el Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, es configura tant l'àmbit competencial de l'organisme públic com de la seua estructura organitzativa, i es regulen les funcions dels òrgans de govern.  
D'acord amb la distribució competencial establida en el Decret 81/2017, de 23 de juny, del Consell, correspon al consell d'administració segons l'article 8.1.g la subscripció de convenis de col·laboració i l'acceptació de delegacions de competències d'altres administracions públiques en favor de l'Autoritat, sense perjudici del que disposa l'article 3.2 d'aquest reglament; d'acord amb l'article 8.1.h al consell d'administració correspon la subscripció dels contractes de servei públic de transport de viatgers, així com els contractes d'una altra naturalesa que superen 300.000 euros o comporten una despesa plurianual; finalment, de conformitat amb l'article 8.1.i al consell d'administració correspon l'aprovació de les modificacions pressupostàries.  
  
D'altra banda, l'article 22 del Decret 81/2017, de 23 de juny, del Consell, disposa que davant dels actes i resolucions de la direcció gerència podrà interposar-se recurs d'alçada, que haurà de ser resolt pel consell d'administració.  
Finalment, l'article 11.3.b del Decret 81/2017, de 23 de juny, del Consell, atribueix a la comissió executiva resoldre aquells assumptes que li siguen delegats pel consell d'administració i l'article 16.2.f atribueix a la direcció gerència resoldre aquells assumptes que li siguen delegats pel consell d'administració.  
Mitjançant Resolució de 17 de desembre de 2018, la presidenta del Consell d'Administració de l'Autoritat de Transport Metropolità de València delega determinades competències del consell d'administració en la comissió executiva.  
Després de l'experiència en la gestió i d'acord amb el principi d'eficàcia que regeix l'actuació de les administracions públiques, el volum i diversitat d'assumptes que han de ser resolts pel consell d'administració fan necessari atorgar nova delegació de competències tant en la comissió executiva com en la direcció gerència amb la finalitat d'aconseguir una major economia de mitjans i agilitat en la tramitació d'expedients que redunde en la millora de la qualitat dels serveis.  
El consell d'administració considera convenient, en la sessió de 24 de maig de 2021, delegar determinades competències o funcions del consell d'administració en la comissió executiva i en la direcció gerència en els termes indicats en la present resolució.  
Per això, de conformitat amb el que estableixen els articles 9 i 10 de la Llei 40/2015, d'1 d'octubre, de règim jurídic del sector públic, i fent ús de les atribucions conferides en l'article 9.1.a del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, resolc:  
  
Primer. De les delegacions del consell d'administració en la comissió executiva  
Delegar les competències o funcions següents del consell d'administració en la comissió executiva:  
1. La subscripció de convenis administratius, protocols generals d'actuació o instruments similars la quantia dels quals no supere 300.000 euros, tinguen o no caràcter plurianual.  
2. Totes les facultats i competències en matèria de contractació administrativa i de dret privat tinguen o no caràcter plurianual, excepte les relatives a contractes de servei públic de transport de viatgers i llevat que hagen sigut delegades en altres òrgans de l'ATMV.  
3. La incoació, els actes de tràmit i l'aprovació, amb l'autorització prèvia pel Consell, dels expedients d'enriquiment injust de l'àmbit de l'ATMV per import superior a 300.000 d'euros, IVA exclòs.  
4. Les propostes d'aprovació de modificacions pressupostàries que haja d'aprovar la conselleria competent en matèria de pressupostos i/o el Consell, excepte les que afecten les funcions previstes en l'article 8.1.b, c i d del Decret 81/2017, de 23 de juny, del Consell.  
5. La resolució dels recursos d'alçada contra els actes i resolucions de la direcció gerència.  
6. La resolució dels recursos potestatius de reposició que es puguen interposar contra els actes administratius dictats en exercici de les facultats delegades.  
  
Segon. De les delegacions del consell d'administració en la direcció gerència  
Delegar les competències o funcions següents del consell d'administració en la direcció gerència:  
1. La facultat de dictar la resolució d'inici d'expedients per a l'elaboració de projectes normatius.  
2. L'ordre d'inici de qualssevol expedients de contractació administrativa.  
3. La designació de la persona responsable del contracte, del facultatiu o facultativa que dirigisca les obres i de qui coordine la seguretat i salut d'aquestes, així com del facultatiu o facultativa que haja d'assistir, en representació de l'ATMV, a les recepcions de les obres de conformitat amb el que s'estableix en la Llei de contractes del sector públic.  
  
4. Aprovar els programes de treball i els plans de seguretat i salut en el treball establits en l'article 7 del Reial decret 1627/1997, de 24 d'octubre, pel qual s'estableixen disposicions mínimes de seguretat i de salut en les obres de construcció, així com l'acceptació del pla de residus de la construcció.  
5. Les resolucions en què s'autoritze l'abonament a compte per materials apilats o instal·lacions i equips, de conformitat amb la normativa en matèria de contractació administrativa.  
6. Aprovació de la certificació final de les obres executades i de la liquidació del contracte.  
7. La cancel·lació de les garanties depositades a favor de l'ATMV.  
8. La formalització dels contractes administratius i privats.  
9. L'aprovació dels plecs tipus de clàusules administratives particulars de qualssevol contractes administratius.  
10. Totes les facultats en matèria de contractació administrativa i de dret privat tinguen o no caràcter plurianual, i tots els actes i resolucions que corresponga adoptar derivats del procediment de contractació, d'import igual o inferior a 300.000 d'euros, IVA exclòs, excloent els contractes de servei públic de transport de viatgers, el règim dels quals serà exclusivament el previst en l'apartat 10.  
11. Les següents facultats en matèria de contractació administrativa del servei públic de transport de viatgers, tinguen o no caràcter plurianual, incloses les diferents fases d'ordenació de la despesa: l'aprovació del reajustament d'anualitats, la modificació dels contractes i la seua resolució, les incidències sobre les garanties, l'aprovació i resolució dels procediments de confiscació de fiances, l'aprovació dels expedients de revisió de preus en els termes establits en la legislació vigent en matèria de contractes, i tots els actes i resolucions que corresponga adoptar derivats del procediment de contractació, tot això amb el límit de 300.000 d'euros.  
12. Tots els actes i resolucions que corresponga adoptar derivats del procediment de contractació, en els contractes d'adquisició centralitzada incloses les diferents fases d'ordenació de la despesa i l'aprovació del reajustament d'anualitats.  
13. La resolució de les incidències que es produïsquen durant l'execució dels contractes, convenis o subvencions que s'atorguen relatives a correcció d'errors i liquidació d'interessos de demora.  
14. La sol·licitud de designació de representant, tant a la Intervenció General com a la Intervenció Delegada, per a assistir als actes de recepció en els contractes d'obres, subministraments o serveis adjudicats per l'ATMV, de conformitat amb el que es preveu en l'article 2 del Decret 137/2012, de 14 de setembre, del Consell, pel qual es regula la intervenció de la inversió dels fons públics.  
15. La designació de la persona encarregada de la direcció del servei públic de transport segons el que es disposa en l'article 32 de la Llei 6/2011, d'1 d'abril, de la Generalitat, de mobilitat de la Comunitat Valenciana.  
16. La modificació dels contractes de servei públic a què es refereix l'article 34 de la Llei 6/2011, d'1 d'abril, de la Generalitat, de mobilitat de la Comunitat Valenciana, inclosa l'adequació que procedisca efectuar-se a les compensacions abonades a l'operador.  
17. La incoació, els actes de tràmit i l'aprovació, amb l'autorització prèvia pel Consell, dels expedients d'enriquiment injust de l'àmbit de l'ATMV per import de fins a 300.000 d'euros, IVA exclòs.  
  
18. Les resolucions que s'hagen de dictar a conseqüència dels interessos de demora de les obligacions econòmiques de l'ATMV, reclamats per les persones interessades d'acord amb l'article 22 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
19. En el seu cas, els actes administratius que s'hagen de dictar en execució de resolucions judicials que afecten l'ATMV.  
20. L'aprovació de modificacions pressupostàries excepte les que afecten les funcions previstes en l'article 8.1.b, c i d del Decret 81/2017, de 23 de juny, del Consell.  
21. La sol·licitud de dictàmens i, en general, la comunicació amb el Consell Jurídic Consultiu de la Comunitat Valenciana, amb el Comité Econòmic i Social i amb qualsevol altra institució de la Generalitat.  
  
22. La revisió d'ofici dels actes administratius nuls de ple dret dictats tant en l'exercici de les competències pròpies com delegades.  
23. La declaració de lesivitat dels actes administratius anul·lables dictats tant en l'exercici de les competències pròpies com delegades.  
  
24. La resolució dels recursos potestatius de reposició que es puguen interposar contra els actes administratius dictats en exercici de les facultats delegades.  
25. La resolució dels requeriments que, a l'empara del que estableix l'article 44 de la Llei 29/1998, de 13 de juliol, reguladora de la jurisdicció contenciosa administrativa, corresponga al consell d'administració quant a les facultats l'exercici de les quals se li delega en aquesta resolució.  
26. La resolució dels procediments per a la concessió d'ajudes, subvencions i transferències corrents i de capital, incloses la retenció de crèdits, l'autorització de la despesa, la disposició de crèdits, el reconeixement d'obligacions i les corresponents propostes de pagament a favor del beneficiari, i de revocació i reintegrament de subvencions, i la facultat per a procedir al reajustament de les anualitats, així com qualsevol incidència derivada de la tramitació d'aquests.  
27. La devolució d'avals i altres garanties relacionades amb la concessió de transferències corrents i de capital.  
  
  
DISPOSICIÓ DEROGATÒRIA  
  
Única  
La present resolució deroga la Resolució de 17 de desembre de 2018, de la presidenta del Consell d'Administració de l'Autoritat de Transport Metropolità de València, per la qual es deleguen determinades competències en òrgans d'aquest organisme públic.  
  
  
DISPOSICIONS ADDICIONALS  
  
Primera. De la constància expressa de la delegació  
En totes les resolucions que s'adopten i en els convenis i contractes que es formalitzen en virtut de delegació, es farà constar expressament el que s'estableix en l'article 9 de la Llei 40/2015, d'1 d'octubre, de règim jurídic del sector públic.  
  
Segona. De l'avocació i de la revocació  
1. Les delegacions de competències o funcions que es disposen en la present resolució s'entén sense perjudici que en qualsevol moment el consell d'administració puga reclamar el coneixement o resolució de tots els assumptes que considere oportuns en els termes i amb els requisits que estableix l'article 10 de la Llei 40/2015, d'1 d'octubre, de règim jurídic del sector públic.  
2. La present delegació de competències o funcions podrà ser revocada en qualsevol moment de conformitat amb el que s'estableix en l'article 9 de l'esmentada Llei 40/2015, d'1 d'octubre.  
  
  
DISPOSICIÓ FINAL  
  
Única. Entrada en vigor  
La present resolució entrarà en vigor l'endemà de la publicació en el Diari Oficial de la Generalitat Valenciana.  
  
València, 23 de setembre de 2021.- El president del Consell d'Administració de l'Autoritat de Transport Metropolità de València: Arcadi España García.